
Parlamentul  României

Camera  Deputaților

Comisia pentru industrii și servicii

București, 02.02.2021
                   Nr.4c-3/243/2020
AVIZ
asupra proiectului de Lege privind interdicția cu caracter temporar a scoaterii din țară a unor produse provenite din activități agricole și de exploatare forestieră din România


În conformitate cu prevederile art.94 și 115 alin.(1) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru agricultură, silvicultură, industrie alimentară și servicii specifice, Comisiei pentru mediu și echilibru ecologic și Comisiei juridice, de disciplină și imunități, care sunt sesizate în fond, cu proiectul de Lege privind interdicția cu caracter temporar a scoaterii din țară a unor produse provenite din activități agricole și de exploatare forestieră din România, transmis cu adresa nr. P.L.x. 331/2020 din 3 iunie 2020, înregistrat la comisie sub nr.4c-3/243/2020 din 3 iunie 2020.



Consiliul Legislativ, cu avizul nr.367/21.04.2020, avizează favorabil propunerea legislativă cu observații și propuneri.


Consiliul Economic și Social, cu adresa nr.3496/08.05.2020, și-au exprimat următoarele puncte de vedere:



- reprezentanții părții patronale și 6 reprezentanți ai asociațiilor și fundațiilor neguvernamentale ale societății civile au votat pentru avizarea favorabilă;



- reprezentanții părții sindicale și 6 reprezentanți ai asociațiilor și fundațiilor neguvernamentale ale societății civile au votat pentru avizarea nefavorabilă;



- 1 reprezentant al asociațiilor și fundațiilor neguvernamentale ale societății civile s-a abținut de la vot.



Guvernul României, prin actul nr.1045/DPSG/16.06.2020, nu susține adoptarea inițiativei legislative.



Senatul, în calitate de primă Cameră sesizată, a adoptat proiectul de lege în ședința din 27 mai 2020.



Proiectul de lege are ca obiect reglementarea crearea cadrului legal în vederea instituirii, cu caracter temporar, a interdicției privind exportul de produse provenite din activități agricole și de exploatare forestieră.
Examinarea proiectului de lege a avut loc în ședința comisiei din 02 februarie 2021.
În urma dezbaterilor, membrii comisiei au hotărât, cu majoritate de voturi, avizarea negativă a proiectului de lege.



Prin obiectul de reglementare și conținutul său, proiectul de lege face parte din categoria legilor organice.



În conformitate cu prevederile art.75 din Constituția României, republicată, și ale art.91 alin.(9) pct.2 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor Bende
Consilier parlamentar, Patricia-Isabela Robe
PAGE  

